open-index/open-wikipedia-markdown huggingface dataset:
American Gangster (filma)

**American Gangster** (euskaraz *Amerikar Gangsterrak*) 2007ko Ridley Scott ingeles zinema zuzendariaren thriller filma bat da. Mark Jacobson idazlearen "The Return of Superfly" eleberrian oinarritua dago eta Vietnamgo Gerra garaiko Frank Lucas droga-trafikatzailea eta haren droga-inperioa suntsitu nahi duen Richie Roberts detektibearen bizitzetan oinarritua dago. Bertan, Russell Crowe, Denzel Washington, Josh Brolin, Chiwetel Ejiofor, Ted Levine, Yul Vazquez, Armand Assante, Ruby Dee, Lymari Nadal, Carla Gugino eta Cuba Gooding Jr. aktoreek antzeztu zuten.

## Argumentua 
1968, New York. Frank Lucas (Denzel Washington) Harlem auzoko droga-trakikatzaile baten hitz gutxiko auto-gidari bat da. Ustekabean bere buruzagia hiltzean, Frank aukeraz baliatu eta bere droga-inperioa eraikiko du. Bere talentuari esker, hiriko droga-trafikatzaile nagusia bilakatuko da, ez bakarrik kaleak kalitate hobeagoko produktuez betez, baita gizon publiko oso errespetatua bilakatuz ere. Richie Roberts (Russell Crowe), kaleak ongi ezagutu eta bere zintzotasunaren ondorioz marginatua dagoen polizia-detektibe bat da, ohiko kaleetako droga-klanetatik at dagoen ezkutuko norbait boterera igotzen ari dela jabetuko da. Bai Robertsek nahiz Lucasek gainontzekoengandik urruntzen dituen kode etiko bat elkarbanatzen dute, ondorioz, Legearen bi aldetara dauden bi pertsona bakartiak dira. Elkar topatzen direnean, bien arteko talka eta borroka sahieztuezina izango da.

## Aktoreak 
* Denzel Washington: Frank Lucas.
* Russell Crowe: Richie Roberts detektibea
* Ted Levine: Lou Toback kapitaina
* Cuba Gooding Jr.: Nicky Barnes.
* Josh Brolin: Reno Trupo detektibea
* Clarence Williams III: Ellsworth "Bumpy" Johnson.
* T.I.: Steve Lucas.
* Carla Gugino: Laurie Roberts.
* Common: Turner Lucas.
* Idris Elba: Tango.
* John Ortiz: Javier Rivera detektibea
* Chiwetel Ejiofor: Huey Lucas.
* Norman Reedus: Norman Reilly detektibea
* Lymari Nadal: Eva Kendo Lucas.
* Roger Guenveur Smith: Nate.
* John Hawkes: Freddie Spearman detektibea
* RZA: Moses Jones detektibea
* Yul Vazquez: Alfonso Abruzzo detektibea
* Malcolm Goodwin: Jimmy Zee.
* Ruby Dee: Mama Lucas.
* Ruben Santiago-Hudson: Doc.
* Armand Assante: Dominic Cattano.
* Jon Polito: Rossi.
* Ric Young: Khun Sa.

## Kanpo estekak 
* *American Gangster* filmarEN IMDBko fitxa irakurgai 
* Filmaren webgunea
Hortentsia

**Hortentsia** (*Hydrangea*) 70-75 espeziea dituen landare loredunen generoa da, hegoaldeko eta ekialdeko Asian eta Amerikan jatorria duena.

Arrosaren ordenako zuhaixkak dira, lore handi ederrengatik lantzen direnak. Lore ederrak ditu, zuriak, urdinxkak edo arrosa kolorekoak; mordotan ateratzen zaizkio, zurtoinaren gune desberdinetatik, baina garaiera bera hartzen dute lore mordo guztiek. Apaingarri gisa erabiltzen da batez ere.

## Espezieak 
## Erreferentziak 
## Kanpo estekak
Papaia

**Carica papaya** Carica generoko landare espezie belarkara bat da, Caricaceae familiakoa. Fruitua **papaia**, **bonba-fruta** edo **olokotoia** izen arruntarekin ezagutzen da. Papaia-landarea espezie zuhaiztar hostoiraunkor bat da.

## Sailkapena eta deskribapena 
[thumb|[Fruitu|Fruitua, zeharka ebakita (karpeloak bistan).]]
Adarkatu gabeko enborra du (soilik adarkatzen da enborra zauritzen denean), eta 1,9 eta 2,5 m arteko altuera du landuta, gainean hosto oso zorrotzeko hostotzarekin. Ale helduetan testura zaporetsua eta zurruna mantentzen du, ez oso zurkara, eta orbain ugari ditu hostoen hazkuntzaren eta erorketaren ondorioz. Izerdia toxikoa da gizakiarentzat, eta narritadura alergikoak eragin ditzake azala ukitzean. Izerdi horrek entzima oso erabilgarria du, papaina, haragia biguntzeko erabiltzen dena: parrilla edo barbakoetan papaia berdearen azala ebakitzean jariatzen den zukua erabiltzen da, oso samur eta mamitsu uzten duen haragiaren gainean bustitzeko.

Hostoak txandakatuak dira, enborraren eta adarren apexean aglomeratuak; patenteak dira, 25-75 cm-ko diametrokoak, lauak, gutxi gora behera altuak, eta zartada ertain eta sendoekin palmatuak, irradiatzaileak; oinarria lobulu gainjarriekin hertsiki lotuta dago; 7-11 lobulu handiekin, bakoitza oinarri zabalarekin edo pixka bat okertua eta akuminatua, apize zorrotzarekin, partzialki pinatinerbatua. Gainaldea berde ilun edo berde horixka da, distiratsua, eta agerian markatzen dute nerbio hondoratuek, zuri-horixkak, eta zainek erretikulatuak; azpitik kolore berde horixka du, zurbila, eta opakua, nerbio eta zain irten eta ikusgarriekin; txortena borobildua da, berde horixka kolorekoa, more argi edo morez tindatua, fistularra, ahula eta 25-100 cm artekoa.
thumb|Papaiaren loreak.
Papaiaren zuhaixkek hiru oin mota dituzte: batzuk lore emeak dituzte, beste batzuk lore hermafroditek eta beste batzuk lore arrak. **Lore emeek** kaliza bat dute, koroa edo bost puntako izarra, oso nabarmena eta bereizten erraza. Honen gainean obulutegia dago, sepaloz estalita; hauek bost zuri horikoak dira, eta oso samurrak direnean, punta morez apaintzen da; ez daude soldatuak. Estigmak bost dira, horia, eta haizemaile-forma dute. Oin honen fruituak handiak eta globotsuak dira. **Lore hermafroditek** bi sexu desberdinakoak dira, eta haien zuhaitzak hiru lore mota ditu. Pentandria deitzen zaio, emakumezkoen lorearen antzekoa, baina petaloak banatzean bost lorezil ikusten dira eta obularioa lobulatua da. Lore horren fruituak globotsuak eta lobulatuak dira. Beste lore-mota bat elongatua deritzona da, eta hamar lore ditu, bi txandatan jarrita; lorea luzea da eta zilindro formakoa, obulutegia bezala, eta fruitu luzeak ematen ditu. Azken lore-mota ertaina edo irregularra da, ez da ondo eratutako lorea, eta fruitu deformatuak eratzen ditu.

## Erreferentziak 
## Kanpo estekak
FK Budućnost Podgorica

**FK Budućnost Podgorica** (serbo-kroazieraz *Fudbalski klub Budućnost Podgorica*) Montenegroko futbol talde bat da Podgorica hiriburukoa. Montenegroko bi liga eta kopa bat irabazi ditu. *Budućnost* hitzak "etorkizuna" esan nahi du.

## Historia 
1925 urtean sortu zen eta Jugoslaviako lehen mailan denboraldi gehien egin zituen talde montenegroarra izan zen, garai hartan **FK Buducnost Titograd** izena izan zuen. Ligan ez zuen emaitza onik lortu baina bi aldiz jokatu zuen Jugoslaviako Kopako finala. Bietan galtzaile izan zen, 1965ean Dinamo Zagrebek 2-1 irabazi zion eta 1977an Hajduk Splitek 0-0 egin ondoren luzapenean bi gol sartuta.

2006-07 denboraldian abiatu zen Montenegroko liga eta bost aldiz irabazi du eta beste zortzi ediziotan bigarrena izan da. Bereziak izan dira 2008 eta 2017ko Ligak, lehen hiru taldeek puntutan berdinduta bukatu baitzuten, bietan ere Budućnost aurretik. Azken urteetan Sutjeska taldearekin lehia gogorra izan du.

## Uniformea 
## Palmaresa 
### Jugoslavian: 0 
* Jugoslaviako Kopa (0): finalista 1965 eta 1977an.
### Montenegron: 12 
* Montenegroko Liga:
** Txapelduna (7): 2008, 2012, 2017, 2020, 2021, 2023, 2025.
** Bigarrena (7): 2007, 2009, 2010, 2011, 2013, 2016, 2022.
* Montenegroko Kopa:
** Txapelduna (5): 2013, 2019, 2021, 2022, 2024.
** Finalista (3): 2008, 2010, 2016.

### Nazio artean: 0 
* Balkandarren Kopa (0): finalista 1991an.

## Kanpo estekak 
*  Webgune ofiziala
Montenegroko futbol liga

**Montenegroko futbol liga** (serbo-kroazieraz *Prva crnogorska fudbalska liga*), babesle arrazoiengatik **Meridianbet 1. CFL** izenez ezaguna, Montenegron jokatzen den futbol txapelketa nagusia da. 2006 urtean abiatu zen herrialdea Serbiarekin banatu zenean.

## Historia 
1992-93a izan zuen lehen denboraldia Jugoslavia desegitearekin batera bertako liga ere bukatu zenean.

Hasiera batean **Jugoslaviako Liga** izenarekin jarraitu zuen izan ere Serbia eta Montenegrok Jugoslavia izenari eusti baitzioten. Bi herrialde hauetako taldeek hartu zuten parte. 2006an bi herrialdeek banatzea erabaki zuten eta bakoitzak bere liga eratu zuen. Horrela sortu ziren Serbiako SuperLiga eta Montenegroko Lehen Maila.
## Podiuma 
## Jugoslaviako Liga (Serbia eta Montenegro) 
Hiru taldek irabazi zuten liga eta hirurak Belgradekoak dira.

### Garaipenak 
## Montenegroko Liga (2006- ) 
### Palmaresa 
* ¹ 2007-08 eta 2016-17 denboraldietan gauza bitxia gertatu zen, lehen hiru taldeak puntutan berdinduta gelditu baitziren:
** 2007-08an 66 puntu: 1.a Budućnost, 2.a Zeta eta 3.a Mogren.
** 2016-17an 57 puntu: 1.a Budućnost, 2.a Zeta eta 3.a Mladost.

### Garaipenak 
## 2024–25 denboraldiko taldeak
***FK Arsenal Tivat**, Tivat
***FK Bokelj**, Kotor
***FK Budućnost Podgorica**, Podgorica
***FK Dečić**, Tuzi
***FK Jedinstvo Bijelo Polje**, Bijelo Polje
***FK Jezero**, Plav
***FK Mornar**, Bar
***FK Otrant-Olympic**, Ulcinj
***OFK Petrovac**, Petrovac
***FK Sutjeska Nikšić**, Nikšić

## Ikus, gainera 
* Montenegroko futbol kopa
* Jugoslaviako Liga

## Kanpo estekak 
*  Webgune ofiziala
FK Liepāja

[thumb|250px|2011ko [UEFA Europa League|Europa Leaguerako sailkapen partida.]]
**FK Liepāja** (izen osoa *Futbola Klubs Liepāja*) Letoniako futbol taldea da, Liepāja hirikoa. 2013 artean **FK Liepājas Metalurgs** izan zen eta herrialdeko talde onenetakoa izan zen. 2 aldiz irabazi zuen Letoniako futbol liga (Sobietar Garaian beste 9 aldiz) eta Letoniako Kopa 10 aldiz (beste inork baino gehiago). 2013an taldea desegin eta *FK Liepāja* talde berria eratu zen.

## Historia 
Gaur egugo taldea 2014an fundatu bazen ere, bere historiaren hasiera 1945ean bilatu behar da. Urte hartan bi talde sortu ziren Liepājan, *Daugava* 1946 eta 1947an Kopa txapelduna izan zena eta *Dinamo* 1948an Kopa irabazi zuena. 1949an biek bat egin eta *Sarkanais Metalurgs* taldea sortu zuten eta urte berean Letoniako liga (Sobietar Batasuneko eskualdeko maila) eta Kopa irabazi zituen. Hurrengo hamarkadan Letoniako talde indartsuena bihurtu zen beste lau liga eta hiru kopa eskuratuz. *LMR Liepāja* eta *Zvejnieks Liepāja* izenekin beste bi kopa eskuratu zituen 1962 eta 1963an.

1997an *FK Liepājas Metalurgs* eratu zen eta palmaresean hiru talde indartsuenen artean sartu zen Skonto Riga eta FK Ventspils-ekin batera, batez ere XXI mendean. Bi liga irabazi zituen eta beste 9 aldiz izan zen bigarrena. Kopa bakarra eskuratu zuen baina 9 final jokatu zituen.

2013an taldea desegin eta *FK Liepāja* talde berria eratu zen. 2015ean Ligako txapelduna izan zen eta 2017an eta 2020an Kopa eskuratu zuen.

## Uniformeak 
## Palmaresa 
### Letonian: 15 
* Liga (3): 2005, 2009, 2015.
* Kopa (12): 1946, 1947, 1948, 1949, 1953, 1954, 1955, 1962, 1963, 2006, 2017, 2020.

### Nazio artean: 1 
* Liga Baltikoa (1): 2007.

## Kanpo estekak 
*  Webgune ofiziala
FK Mogren

**FK Mogren** (serbo-kroazieraz *Fudbalski klub Mogren*) Montenegroko futbol talde bat da Budva hirikoa. Montenegroko bi liga eta kopa bat irabazi ditu.

## Historia 
Taldea 1920an sortu zen *Budva FK* izenarekin. 1991ean hartu zuen gaur egungo izena. 2006an Montenegroko liga hasi zenetik lehen mailan izan da beti eta bi aldiz irabazi du, 2009 eta 2011an. 2008an hirugarrena izan zen baina lehenengo biekin puntuz berdinduta. 2015ean diru arazo larriak izan zituen eta 3. mailara jeitsiarazi zuten.

## Palmaresa 
### Montenegron: 3 
* Montenegroko Liga (2): 2009, 2011.
* Montenegroko Kopa (1): 2008.

## Kanpo estekak 
*  Webgune ofiziala
A Few Good Men

***A Few Good Men*** (euskaraz *Gizon zintzo gutxi batzuk*)  Rob Reiner estatubatuar zinema zuzendariaren 1992ko drama filma da, Aaron Sorkin gidoigile eta antzerkigilearen *A Few Good Men* antzezlanean oinarritua. Bertan, Tom Cruise, Jack Nicholson, Demi Moore, Kiefer Sutherland eta Kevin Bacon aktoreek anteztu zuten.

Filma lau Oscar Saritarako izendatuta egon zen, baina azkenean ez zuen bat bera ere irabazi.

## Argumentua 
Daniel Kaffee eta Joanne Galloway (Tom Cruise eta Demi Moore) militar abokatuek epaiketa batean Downey eta Dawson marineak (Wolfgang Bodison eta James Marshall) Guantanamoko base-militarrean adiskide marine baten hilketa-salaketa kargu batetik defendatu behar dituzte. Akusatuen arabera, haien adiskide William T. Santiago marineak Marineen ohore kodea hausteagatik Jessep kolonelak (Jack Nicholson) hura zigortzeko eman zien agindua besterik ez zuten bete, eta istripua izan zen. Epaiketa hasi eta berehala, defentsak egia ez jakiteko, kolonelak eragozpen handiak jarri dizkie.

## Aktoreak 
* Tom Cruise: Daniel Kaffee tenientea
* Jack Nicholson: Nathan R. Jessep kolonela
* Demi Moore: C. Joanne Galloway tenientea
* Kevin Bacon: Jack Ross kapitaina
* Kiefer Sutherland: Jonathan Kendrick tenientea
* Kevin Pollak: Sam Weinberg tenientea
* James Marshall: Louden Downey prefektua
* J.T. Walsh: Matthew Andrew Markinson teniente kolonela
* Christopher Guest: Stone doktorea
* J.A. Preston: Julius Alexander Randolph epailea
* Matt Craven: Dave Spradling tenientea
* Wolfgang Bodison: Harold W. Dawson kaporala
* Xander Berkeley: Whitaker kapitaina
* John M. Jackson: West kapitaina
* Noah Wyle: Jeffrey Barnes kaporala
* Cuba Gooding Jr.: Carl Hammaker kaporala
* Aaron Sorkin: tabernako gizona

## Kanpo estekak 
* *A Few Good Men* filmaren IMDBko fitxa irakurgai
Pretty Woman

**Pretty Woman** (euskaraz *Emakume Ederra*) Garry Marshall estatubatuar zinema zuzendariaren 1990eko amodiozko komedia film bat da. Bertan, Richard Gere eta Julia Roberts aktoreek antzeztu zuten.

Estreinatu eta berehala mundu osoan sekulako arrakasta izan zuen. Gauza bera gertatu zen Roy Orbison musikariaren *Oh, Pretty Woman* kantarekin. Bitxikeria gisa, euskaldun jatorriko Hector Elizondo estatubatuar aktoreak ere paper nagusietako bat antzeztu zuen, hain zuzen ere, hoteleko zuzendari gisa.

## Argumentuak 
Edward Lewis (Richard Gere) negoziogizon aberats eta galaiak Los Angeles hirira eraman duen negozio-bidai batean Vivian Ward (Julia Roberts) emagalduaren zerbitzuak kontratatu ditu. Harekin lehenbiziko gaua igaro ondoren, Edwardek Viviani harekin aste osoa pasatzearen truk diru gehiago eskaini dio: biak hainbat ekitaldi sozialetan elkarrekin doaz.

## Aktoreak 
* Richard Gere: Edward Lewis
* Julia Roberts: Vivian Ward
* Ralph Bellamy: James Morse
* Jason Alexander: Philip Stuckey
* Laura San Giacomo: Kit De Luca
* Hector Elizondo: Barney Thompson
* Hank Azaria: detektibea (Hollywood Blvd.)
* Alex Hyde-White: David Morse
* Amy Yasbeck: Elizabeth Stuckey
* Elinor Donahue: Bridget
* Bill Applebaum: Howard
* Billy Gallo: Carlos

## Kanpo estekak 
* *Pretty Woman* filmaren IMDBko fitxa irakurgai
Montenegroko futbol kopa

**Montenegroko futbol Kopa** (serbo-kroazieraz Crnogorski fudbalski kup, Црногорски фудбалски куп) Montenegron jokatzen den kanporaketa bidezko futbol txapelketa da.

## Historia 
Jugoslavia 1991ean desegin zenean Serbiar eta montenegroarrek *Jugoslaviako Kopa* txapelketarekin jarraitu zuten. 2003an ordea herrialdeak Serbia eta Montenegro izena hartu zuen eta ondorioz **Serbia eta Montenegroko Kopa** jokatu zen. 2006an herrialde biak banatu eta Kopa txapelketa bana antolatu zuten. Orduan sortu zen beraz **Montenegroko futbol kopa**.

## Aurreko txapelketak 
### Jugoslaviako Kopa (1947-1991) 
Talde montenegrotarrek ez zuten kopa irabazterik lortu. FK Budućnost Titograd izan zen finalera iritsi zen bakarra, bi alditan, 1965ean Dinamo Zagrebek 2-1 irabazi zion eta 1977an Hajduk Splitek 0-0 egin ondoren luzapenean bi gol sartuta.

### Jugoslaviako Kopa / Serbia eta Montenegroko Kopa (1992-2006) 
Ez zen Montenegroko talderik izan finaletan.

## Montenegroko Kopa (2006- ) 
### Palmaresa 
* (luz), luzapenaren ondoren.
* (pen), penalti jaurtiketak.
* ¹ 2020ko martxoan COVID-19 pandemiaren erruz Kopa bertan behera gelditu zen.

### Garaipenak 
## Ikus, gainera 
* Montenegroko futbol liga
* Jugoslaviako Kopa

## Kanpo estekak
Albaniako futbol liga

[thumb|250px|[KF Tirana (urdinez) eta Skënderbeu (gorriz).]]
**Albaniako futbol liga** (albanieraz *Kategoria Superiore*) Albaniako futbol txapelketa garrantzitsuena da. 1930ean abiatu zen eta KF Tirana, KS Dinamo Tirana eta Partizani Tirana dira garaipen gehien lortu dituzten taldeak.

10 taldek osatzen dute gorengo maila eta bakoitzak launa partida jokatzen ditu beste talde guztiekin.

## Podiuma 
## Palmaresa 
### XX mendea 
|valign="top"|

|valign="top"|

|}
* ¹ 1911, 1939, 1940, 1942 eta 1967ko ekitaldiak ez dira ofizialak. Lehenengo laurak Albaniako Futbol Federazioak ez ditu onartzen, 1967koa UEFAk ez du ontzat hartzen.

## 2019-20ko Taldeak 
## XXI mendeko ligak 
* ¹ Teuta Durrës eta Vllaznia berdinduta gelditu ziren eta golen kopuruak erabaki zuen ordena, Teutak (+26) eta Vllazniak (+22).
* ² 2022-23 denboraldian Partizani Tirana eta KF Tirana berdinduta gelditu ziren. Elkarren aurka jokaturiko lau partidatan lortutako puntuek Partizaniri eman zioten titulua; Partizanik (7p), KF Tiranak (4p)
* ³ 2023-24 denboraldian fase erregularra jokatu ondoren lehenengo laurek txapelketarako play-offak jokatu zituzten. 

## Garaipenak 
## Ikus, gainera 
* Albaniako futbol kopa

## Kanpo estekak 
*  Webgune ofiziala
FK Rudar Pljevlja

**FK Rudar Pljevlja** edo **FK Rudar** (izen osoa*Fudbalski klub Rudar Pljevlja*) Montenegroko futbol talde bat da Pljevlja hirikoa. Montenegroko liga bat eta hiru kopa irabazi ditu.

## Historia 
Taldea 1920an sortu zen *Breznik* izenarekin. Hainbat izen izan ditu harik eta 1955ean gaur egungo *FK Rudar* hartu zuen arte. Jugoslaviaren garaian behe mailatan aritu zen eta emaitzarik onena Kopan izan zuen final laurdenetara iritsi baitzen 1947an. FK Sarajevok kanporatu zuen luzapenean hirugarren gola sartuta 3-2ko emaitzaz.

Montenegroko txapelketak 2006an abiatu zituzten eta ordutik lehen mailan aritu izan da beti. Bi Liga irabazi ditu eta Kopa gehien eskuratu dituen taldea da, lau hain zuzen ere.

## Palmaresa 
### Montenegron: 5 
* Montenegroko Liga (2): 2010, 2015.
* Montenegroko Kopa (4): 2007, 2010, 2011, 2016.

## Kanpo estekak 
*  Webgune ofiziala
Partizani Tirana

**Partizani Tirana** edo **Futboll Klub Partimorri** Albaniako futbol talde onenetakoa da, Tirana hiriburukoa. Albaniako 15 Liga eta 15 Kopa irabazi ditu. Honetaz gain Balkandarren Kopa irabazi duen talde albaniar bakarra da.

## Historia 
1946an sortu zuen Albaniako Armadak. Berehala hasi zen tituluak irabazten 1947 eta 1959 artean 7 Liga eta 4 Kopa lortu baitzituen. 60. hamarkadan ere maila berean aritu zen. Hasiera hasieratik Estatuak babesturiko beste taldearekin, Dinamorekin, lehia estua izan zuen baina bera izan zen Balkandarren Kopa eskuratu zuen talde albaniar bakarra.

XXI mendean maila apalagoan aritu da eta 2011 urtean lehen aldiz bigarren mailara jeisti zen. 2013an itzuli da lehen mailara eta 2015ean hirugarren egin zuen eta 2016 eta 2017an bigarren.

## Palmaresa 
### Albanian: 33 
* Albaniako Liga (17): 1947, 1948, 1949, 1954, 1957, 1958, 1959, 1961, 1963, 1964, 1971, 1979, 1981, 1987, 1993, 2019, 2023.
* Albaniako Kopa (15): 1948, 1949, 1957, 1958, 1961, 1964, 1966, 1968, 1970, 1973, 1980, 1991, 1993, 1997, 2004.
* Albaniako Superkopa (1): 2004.

### Nazio artean: 1 
* Balkandarren Kopa (1): 1970.

## Kanpo estekak 
*  Zaleen webgunea
FC Dinamo City

**FC Dinamo City**, aurrez **KS Dinamo Tirana**, Albaniako futbol talde onenetakoa da, Tirana hiriburukoa. Albaniako 18 Liga eta 13 Kopa irabazi ditu.

## Historia 
1950an sortu zen *KS Dinamo Tirana* izenarekin Albaniako Barne Ministerioaren babesturik. Estatuak babesten zuen beste taldearekin (Partizanirekin) lehia estua izan zuen eta 1950 eta 1964 artean bien artean irabazi zituzten liga guztiak.

XXI mendean puntako taldea izaten jarraitu du eta 3 Liga, Kopa bat eta Superkopa bat eskuratu ditu.

2023ko abuztuan izena aldatu zuen eta *FC Dinamo City* bihurtu zen.

## Palmaresa 
### Albanian: 33 
* Albaniako Liga (18): 1950, 1951, 1952, 1953, 1955, 1956, 1960, 1967¹, 1973, 1975, 1976, 1977, 1980, 1986, 1990, 2002, 2008, 2010.
** ¹ UEFArentzat ez-ofiziala.
* Albaniako Kopa (13): 1950, 1951, 1952, 1953, 1954, 1960, 1971, 1974, 1978, 1982, 1989, 1990, 2003.
* Albaniako Superkopa (2): 1989, 2008.

### Nazio artean: 0 
* Balkandarren Kopa (0): finalista 1969an.

## Kanpo estekak 
*  Webgune ofiziala
Manuel Jalón Corominas

**Manuel Jalón Corominas** (Logroño, 1925eko urtarrilaren 31 &ndash; Zaragoza, 2011ko abenduaren 16) zoru-garbigailuaren eta erabili ondoren botatzeko xiringaren asmatzailea izan zen besteak beste. Ingeniaritza aeronautikoa ikasi zuen eta Aire Armadako ofizial izan zen Zaragozako Aire Basean.

## Ibilbidea eta asmakuntzak 
AEBetan egon zenbatean, Manuelek hango hangarrak nola garbitzen zituzten ikusi zuen, mopa laua eta pertza errodilodunak erabiliz.

Espainiara itzuli eta, 1956ean, lurra garbitzeko tramankulu hori fabrikatzeari eman zion, horrela garai hartako garbitzeko modua berriztatuz. Nahiz eta arrabolezko ontzi hauek arrakasta esanguratsua lortu, ez zen 1964ra arte asmatzaile eta enpresari bezala konsagratu, orduan patentatu baitzuen Manuel Jalónek gaur egungo zoru-garbigailu. Lehenengo saltzailea izan zen, Enrique Falcón Morellón, *fregona* izena jarri ziona, honaino, hitz hau garbitzen zuen emakumeari deitzen baitzitzaion.

Asmakizunak 1958an berak sortutako enpresaren pean egin zituen, Manufacturas Rodex, S.A.. Manuel izan zen elkarte honen sustatzaile nagusia eta, 1956an erregistratuta zuen RODEX markaz gain, hainbat patente aportatu zizkion.

Era berean, Jalónek kataluniar enpresari batzuen aportazioak ere erakarri zituen eta etorkizuneko enpresaren bazkide kapitalista bilakatu ziren. Hauetako batzuk izan ziren Rull etxeko Buenaventura eta Domingo Rull, gerora Katalunian RODEX produktuen banatzaile esklusiboak izango zirenak. Enrique Falcón Morellón edo Emilio Bellvis Montesano bezalako hasierako kolaboratzaileak ere gonbidatu zituen enpresa berriaren akziodun izateko.

Ia 30 urtez, Manuel Jalón izan zen Manufacturas Rodex, S.A.-ren kontseilari izan zen eta, denbora horretan, bere produkzioen esportazioa lortu zuen, fregonena batez ere, AEB, Txina eta 40 herrialdeetara zabalduko zelarik.

Manuelek asmatutako tresnekin, garai hartako Espainiako emakumeen bizimodua hobetzea lortu zuen, lehen belauneko garbitzen baitzen zorua eta orain, berriz, zutik, eta eskuak lixiban sartu edo busti beharrik gabe.

1989an eta munduan zehar 60 milioi fregona baino gehiago saldu eta gero, Manuel Jalónek eta Manufacturas Rodex, S.A.-ko bazkideetako batzuk Curver BV herbeherear multinazionalari saldu zizkien akzioak. Jalón beste proiektu batzuetan zentratu zen, berrerabil ezin zitekeen xiringa hipodermikoa tarteko, arrakasta garrantzitsuak lortu zituelarik.

Errioxan jaioa bazen ere, Manuel Aragoin hazi zen. Asmakuntza eta enpresa lorpenak zirela-eta, 1991n, Zaragozako Udalak enpresei eskaintzen dien distintzio gorena eman zion, Inmortal Ciudad de Zaragoza Salduba Saria.

1992an, Zaragoza hiriko seme maitatuena izendatu zuten eta, urte berean, Urteko errioxarra izendatu zuen bozketa herrikoi batek. Aurrez AEBetan eta Finlandian bizitakoa bazen ere, bizitzako denbora gehiena Zaragozan eman zuen.

Manuel Jalón 86 urte zituenean hil zen. 2011ko abenduaren 16aren goizaldea zen bihotza gertatu zitzaionean.

## Erreferentziak 
## Kanpo loturak 
* Elkarrizketa Youtuben
Andazarrate

**Andazarrate** Asteasu eta Aia artean dagoen mendatea da. GI-2631 errepideak zeharkatzen du. 461 garaieran dago, Aiatik 7 kmra dago, eta 6 kmra Asteasutik. GR 34 eta Gipuzkoako barnealdeko Done Jakue bidea, Saiatz bide izena duen aldaeran, zeharkatzen ditu. 1933tik 1956 urtean tuberkulosiaren aurkako ospitale egon zen bertan, itxi eta gero eskola moduan erabili zena 1971 urtera arte. 1990 urtean eraitsi zen.

## Kanpo estekak
Iñigo Fernández de Velasco

**Iñigo Fernández de Velasco Mendoza** (?, 1462 &ndash; Madril, 1528ko irailaren 17a), IV. Haroko konde, VIII. Gaztelako kondestable, II. Fríasko dukea izan zen. Granadako Erresumako konkistan eta Alpujarrasetan borrokatu zuen. Karlos I.a Espainiakoaren koparia, 1518an Urrezko Ardi-larruaren Ordena izan zuen.

Enperadorea Alemaniara joan zenean, Espainiako gobernadore izendatu zuen Adriano Utrechtekoa kardinala eta Fadrique Enríquez almirantearekin batera. Gaztelako Komunitateen Gerran erregezaleak zuzendu zuen Villalarko guduan. 1521ean, nafar armada menderatu zuen Noaingo guduan eta baita 1523an Hondarribiko setioan ere.

Gipuzkoako kapitain jenerala izan zen eta Frantzisko I.a Frantziakoa borrokatu zuen.

## Ezkontza eta seme alabak 
Maria Tovar, Berlangako andrea, ezkondu eta zazpi seme-alabak izan zituzten:
* Pedro Fernández de Velasco Tovar, ondorengoa.
* María Saenz de Velasco
* Juan de Tovar, Berlangako markes.
* Bernardino de Velasco
* Mencía de Velasco, Oñatiko kondesa.
* María de Velasco, abadesa.
* Isabel de Velasco, Eltxeko markesa.
KF Tirana

[thumb|250px|[KF Skënderbeu Korçë|Skënderbeuren aurkako partida.]]
**KF Tirana** (izen osoa *Klubi i Futbollit Tirana*) Albaniako futbol talde arrakastatsuena da, Tirana hiriburukoa. Albaniako 24 Liga eta 15 Kopa irabazi ditu. **SF Tirana** (Sport Klubi Tirana) kirol elkartearen futbolaren ataa da.

## Historia 
1920 urtean albaniar abertzaleek *Agimi* Kirol Elkartea sortu zuten, hemen dago gaur egungo SK Tiranaren jatorria. Aurrez, 1911 urtean Albanian futbol txapelketa bat sortu zen eta KF Tirana izeneko talde batek irabazi zuen. Gaurko KF Tirana taldeak bere palmaresean jartzen badu ere Albaniako Futbol Federazioak ez du ontzat hartzen.

30. hamarkadan Albaniako talde nagusia bihurtu zen 1930 eta 1942 artean 8 Liga irabaziz, baina Bigarren Mundu Gerra garaiko garaipen biak (1939 eta 1942koak) berriz ere ez ditu federazioak onartzen. Erregimen komunistak ez zuen begi onez ikusten FK Tirana izen anglosaxoia eta *17 Nentori* izena hartzera behartu zuen. Taldeak aurka egin zuen baina hala ere izena hartu behar izan zuen eta hurrengo bi hamarkadetan ondorioak jasan zituen, batez ere Estatuak babesturiko beste bi taldeen aurrean (Dinamo Tirana|Dinamo eta Partizani) talde ahula bihurtu baitzen. Bere historiako garairik okerrena izan zen.

60. hamarkadan titulu berriak iritsi baziren ere 80 eta 90. hamarkadan bihurtu zen berriz ere Albaniako talde nagusia.

XXI mendean 6 Liga eta 6 Kopa eskuratu ditu. 2016-17 denboraldian 9. egin eta maila galdu zuen arren Kopako eta Superkopako txapelduna izan zen. Hurrengo urtean maila gorenera itzuli zen eta 2020an liga berri bat irabazi zuen.

## Uniformea 
## Palmaresa 
### Albanian: 53 
* Albaniako Liga (26): 1930, 1931, 1932, 1934, 1936, 1937, 1965, 1967, 1968, 1970, 1982, 1985, 1988, 1989, 1995, 1996, 1997, 1999, 2000, 2003, 2004, 2005, 2007, 2009, 2020, 2022.
* Albaniako Kopa (16): 1939, 1963, 1976, 1977, 1983, 1984, 1986, 1994, 1996, 1999, 2001, 2002, 2006, 2011, 2012, 2017.
* Albaniako Superkopa (11): 1994, 2000, 2002, 2003, 2005, 2006, 2007, 2009, 2011, 2012, 2017.

### Nazio artean: 0 
* Balkandarren Kopa (0): finalista 1983an.

## Kanpo estekak 
*  Webgune ez-ofiziala
Mandarina

thumb
**Mandarina** garrazki espezietako fruitu bat da, mandarinondo zuhaitzekoa. Hesperidio familiako fruitua da, eta bere bulba zukudun lakain ugariz osatua dago, eta C bitamina, flabonoide eta koipe esentzialetan oparoa da. Laranja fruituaren antza gehien duen garrazkia da, nahiz bere mota gehienetan eta laranja baina txikiagoa, zaporetsuagoa eta mandarina-azala kentzeko errazagoa izan, gainera proportzioan laranjak baina pitin bat azidotasun gutxiago eta azukre sinple kopuru handiagoak ditu.

Asian jatorria du, eta bere izena antzinako Txinako mandarin funtzionarioen jantzi koloretsuei zor diola uste da. Gaur egun munduko mandarina ekoizle handienak Txina, Espainia, Brasil, Japonia eta Maroko dira.

## Ikus gainera 
* Mandarinondo
* Laranja

## Erreferentziak 
## Kanpo estekak
Neurri-unitate

**Neurri-unitate** bat magnitude bat neurtzeko tresna edo erreferentzia da. Edozein magnitude neurri-unitatearen multiplo gisa adieraz daiteke, beraz magnitudeak neurtzeaz gain hauek adierazteko ere balio du. Definizioz, balio eskalar bat adierazten dute, magnitude bektorialak adierazteko neurri-unitateak eta bektore-unitateak konbinatzen dira.

Neurri-unitateak sortu, zehaztu, erabili eta doitzeko zientziaren arloa metrologia da.

Neurri unitateak patroi edo eredu batean oinarritzen ziren hasieran, baina gaur egun zientzian erabiltzen direnek naturako prozesuen bidez definitzen dira. Neurri-unitateak unitate sistemetan taldekatzen dira. Bertan oinarrizko magnitudeak eta magnitude eratorriak bereizten dira (oinarrizkoen konbinazio gisa definituak).

Neurri-unitate bat erabili ahal izateko, baldintza batzuk bere behar ditu:
* **Konstantea** izatea: berbera leku guztietan.
* **Unibertsala** izatea: edonork erabiltzeko modukoa.
* **Sortzen erraza** izatea: unitate horren laginak erraz lortzeko modukoak izatea.

## Ikus, gainera 
* Nazioarteko Unitate Sistema

## Kanpo estekak
Japoniako glizina

**Japoniako glizina** (*Wisteria floribunda*) *Wisteria* generoko landare zurkara, hosto-erorkorra eta igokaria da, jatorriz Japoniakoa. *Wisteria* generoko landare hau lorategi eta parketan erabiltzen da, dituen lore apaingarriengatik. Bonsaiak egiteko ere erabiltzen da, Txinako glizinarekin batera.

Glizina honen loreak Wisteria generoko ikusgarrienak dira, mordo luzeetan antolatzen baitira, ia 50 cm izateraino. Mordo hauek kolore askotakoak izan daitezke (zuriak, arrosak, moreak edo urdinak) eta udaberri erdialdetik uda erdialdera loratzen. Mahatsaren antzeko lurrina dute.

## Irudiak 

Image:Wisteria floribunda3.jpg|*Wisteria floribunda*
File:Wisteria floribunda MHNT.BOT.2008.1.38.jpg|Wisteria floribunda - Museum specimen

## Kanpo estekak
Objective, Burma!

**Objective, Burma!** (euskaraz *Helburua, Birmania!*) 1945eko Raoul Walsh estatubatuar zinema zuzendariaren gerra filma bat da. Bigarren Mundu Gerrako Birmaniako kanpainian girotua dago. Bertan, Errol Flynn eta James Brown aktoreek antzeztu zuten.

## Argumentua 
Bigarren Mundu Gerra, Birmaniako kanpainia. Nelson maiorra (Errol Flynn) eta bere mutilak japoniar radar bat suntsitzeko helburuz paratxutez Birmaniako ohianean eta etsaiaren lerroen atzean lurrartzen dute. Ohianean barna eta aintziren artean burutzen duten ibilbide arriskutsu eta neketsua gerlari etsai japoniarrez beteriko joko hilkorra bilakatuko da, estatubatuarren helburua misioa arrakastaz amaitu eta erreskatatuak izatea bilakatuko delarik.

## Aktoreak 
* Errol Flynn: Nelson kapitaina
* James Brown: Treacy sarjentua
* William Prince: Jacobs tenientea
* George Tobias: Gabby Gordon kaporala
* Henry Hull: Mark Williams (*American News* aldizkariko gerra-berriemalea)
* Warner Anderson: J. Carter kolonela (503. infanteria konpainia)
* John Alvin: Hogan
* Marc Stevens (Stephen Richards izenez): Barker tenientea
* Richard Erdman: Nebraska Hooper soldadu xehea
* Tony Caruso: Miggliori

## Kanpo estekak 
* *Objective, Burma!* filmaren iragarkia ikusgai. Youtube.com 
* *Objective, Burma!* filmaren IMDBko fitxa irakurgai
Balikun zaldi

**Balikun zaldia** edo **Balikun ponia** Txinako Xinjiang lurraldeko bertako zaldi arraza bat da. Bere tamaina zein ezaugarriengatik ponien sailkapen taldean kokatzen da.

Arrazaren jatorrizko eskualdea Balikun probintzia da, handik hartzen du bere izena. Oro har nahiko arraza ezezaguna da eta informazio gutxi dago berari buruz. Beraz arrazaren egoerari buruzko daturik ez dago.

## Arrazaren historia 
Kazakh zaldien zein mongoliar zaldien ondorengoak izanik, poni hauek garapen propioa izan dute. Arrazak bereziki azken 200 urtetan aukeraketa prozezua izan du.

## Arrazaren ezaugarriak 
## Erreferentziak 
## Kanpo estekak 
*  [ http://www.theequinest.com/breeds/balikun/ Arrazari buruzko artikulua The equinest entziklopedian.]
### Bideoak 
* Balikun arrazako ponia bere zaldunarekin
Malcolm X (filma)

**Malcolm X** 1992ko Spike Lee estatubatuar zinema zuzendariaren historia filma bat da. Malcolm X ekintzailearen biografian eta haren eta Alex Haley idazlearen *The Autobiography of Malcolm X* liburuan oinarrituta dago. Bertan, Denzel Washington, Angela Bassett, Albert Hall, Al Freeman, Jr., Delroy Lindo aktoreek eta Spike Lee berak antzeztu zuten.

Filmak Oscar Sarietarako bi izendapen jaso zituen: Gizonezko aktore onenaren Oscar Saria (Denzel Washington) eta Jantzi-diseinu onenaren Oscar Saria (Ruth E. Carter).

## Argumentua 
Malcolm Little (1925–1965) AEBtako Nebraska estatuko Omaha hirian jaio zen. Aita baptista ministroa zen eta Malcolm haurra zelarik hil zen, ama berriz, Ku Klux Klanek haien etxea erre ostean psikiatriko batean sartu zuten. AEBtako armadak bere sarrera atzera bota ondoren, Malcolm delikuentzian erori eta bere bizimodu nahasiaren ondorioz espetxean denboraldi bat igaro zuen. Han Islamera bilakatu eta bere biritza erradikalki aldatu zuen, laisterrera afroamerikar komunitatearen askapen mugimenduko lider karismatikoa bihurtu zen, honek etsai boteretsuak ekarrik ziozkiolarik.

## Aktoreak 
* Denzel Washington: Malcolm X
* Angela Bassett: Betty Shabazz doktorea
* Albert Hall: Baines
* Al Freeman Jr.: Elijah Muhammad
* Delroy Lindo: Archie antillarra
* Spike Lee: Shorty ("Motz")
* Theresa Randle: Laura
* Kate Vernon: Sophia
* Lonette McKee: Louise Little
* Tommy Hollis: Earl Little
* James McDaniel: Earlen anaia
* Debi Mazar: Peg
* LaTanya Richardson: Lorraine
* Wendell Pierce: Ben Thomas
* Giancarlo Esposito: Thomas Hayer
* Bill Goldberg: The 'John'
* Ed Herlihy: Joe Louis
* Gareth Williams: JFK kazetaria
* Richard Schiff: JFK kazetaria
* Michael Imperioli: Suhiltzaileetako kazetaria
* Elise Neal: emagaldua
* John Sayles: FBIko agentea
* Martin Donovan: FBIko agentea
* Nicholas Turturro: Bostongo polizia
* William Fichtner: Harlemgo geltokiko polizia
* Tim Kelleher: Harlemgo geltokiko polizia
* Michael Cullen: Harrera-mahaiko sarjentua
* James G. MacDonald: Tenientea
* Don Hewitt: Black Legion erakundek kidea
* Eddie Davis: Lionel Hampton Band - Tronpeta
* Terence Blanchard: Billie Holiday Quartet - Tronpeta
* Vincent D'Onofrio: Bill Newman
* Bobby Seale: Narratzailea
* Al Sharpton: Narratzailea
* Christopher Plummer: Chaplain Gill
* Karen Allen: Dunne anderea
* Peter Boyle: Green kapitaina
* Nelson Mandela: Sowetoko irakaslea
* Ossie Davis: Eulogy Performer (ahotsa)

## Kanpo estekak 
* *Malclom X* filmaren IMDBko fitxa irakurgai
Indiako landa poni

**Indiako ponia** Indiako Himalaia aldeko zaldi mota bat da. Arraza konkretu eta finkatu bat baino, hainbat poni motek osatutako azpimultzo bat da. Hainbat adituek Bhutango ponia azpimultzo honetan sartzen badute ere, iritzi geheinek azken poni hau aparteko arrazatzat jotzen dute.

Zaldi hauen, beraien tamaina zein ezaugarriengatik, ponien sailkapen taldan kokatzen dira.

Poni multzo honen oinarrian Tibeteko ponia, lehen aipatutako Bhutango ponia zein Spiti poniak daude.

## Arrazaren egoera 
thumb|280 px|Bertako zaldi arrazaen banaketa Indian

## Kanpo estekak 
 Arrazari buruzko artikuloa The equinest entziklopedian

## Erreferentziak
Cristóbal Villalba

**Cristóbal Villalba** (Plasencia, 1475-Lizarra 1516) estremadurar kapare eta gaztelar militarra izan zen.
thumb|250px|Cristóbal Villalvaren hilobia Plasencian, Espainian.

## Biografia 
Iparraldeko Afrikan eta Italian hasi zen borrokatzen, Napoliko konkistan Gonzalo Fernández de Córdobaren ondoan arituz.

### Errepresioa Nafarroan 
1512an, Fadrique Álvarez de Toledoren zuzendaritzapean, koronela izan zen Nafarroako konkistan. Hainbat ekintzatan hartu zuen parte, ezagunena 1516ko martxoan Piarres Nafarroakoaren atxiloketarena izanik. 1512ko abuztuaren 30an, militar gaztelarrak sarraskia egin zuen obeditzen ez zuten nafarren aurka, Nafarroako Erresumaren konkistan. Ohikoa zen gaztelarrek konkistatutako lurretan bertako biztanleei haien armadara batzera behartzea. Nafar askok horri uko egin ziotenez, bere soldaduei agindu zien herritarrei lapurtzeko, jipoitzeko eta etxeei su emateko. Herritarrak beldurtzeko helburua zuen. Hala, soldadu gaztelarrek sarraskia hasi zuten, eta ahal izan zituzten emakumeak bortxatu zituzten, garaiko kronikek jaso dutenez.

Cisneros kardinalaren agindupean, Erresumako gazteluak moztu zituen. Aginduak bete ondoren, hurrengoa esan zuen:

Emaztearekin lo-kuluxka bat hartzen ari zela hil zen 1516an. Kronikalari batzuen arabera, Luis IV.a Beaumontekoa Leringo kondeak pozoitua izan zen, bere jaurerrien harresiak moztu zituelako.

## Erreferentziak 
## Kanpo estekak
Neoaves

**Neoaves** hegazti guztiak Paleognathae eta Galloanserae kenduta biltzen dituen animalia klado bat da. Lehen dibertsifikazioa oso goiz eta azkar gertatu zen eta, horregatik, euren arteko harremana finkatzea oraindik eztabaidan dago.

## Kladograma 
Kladograma honetan Kuhl *et al*ek 2020an proposaturiko harremanak adierazten dira.

{{klado| style=font-size:80%;line-height:90%
|label1=**Neoaves**
|1={{klado
   |1=
   |label2=
   |2={{klado
      |1=
      }} 
   }}
}}

## Erreferentziak 
## Kanpo estekak
Mandarinondo

**Mandarinondoa** (*Citrus reticulata*) mandarinak ekoizten dituen fruta-arbola da. Laranjondoa antzinatik landatzen den espezie garrazki da.

Laranjaren eta limoiaren familiako zuhaitz txikia da, mandarinak ematen dituena.

## Erreferentziak 
## Kanpo estekak
Zarauzko Real Golf Kluba

**Zarauzko Real Golf Kluba** Gipuzkoako Zarautz udalerrian dagoen golf-zelai bat da. Iñurritza auzoan dago, Zarauzko hondartza eta Iñurritza biotopo babestuaren artean.

1916an inauguratua izan zen.

## Ezaugarriak 
* Zulo kopurua: 9.
* Barra Horiak: 5.220 m.
* Barra Gorriak: 4.400 m.
* Zelai balioa: 68.1.
* Zelai balioa: 67.8.
* Slope balioa: 119.
* Slope balioa: 109.
* Parea: 68.

## Instalazioak 
* Urte osoan zabalik.
* Taberna eta jatetxea.
* Gurditxoen alokairua.
* Tenis, padeleko pistak eta gimnasioa.

## Kanpo estekak 
* Zarauzko Real Golf Klubaren webgunea
Esku Hilak

**Esku Hilak** (; ) Antzinako Erregimenean ezin saldu zituzten nobleziaren eta elizaren ondasunen jabeak eta ondasunak ziren. Ondasun horiek ezin zitezkeen saldu, horietako asko partikularrek heriotzaren ostean emandakoak ziren eta; hortik datorkie izen hori. Espainiako desamortizazio prozesuetan, bere desagerpena erregimen liberalaren helburu nagusietako bat bihurtu zen. Helburu honen arabera, besteak beste, nekazaritza uzta handiagoak lortuko lituzke esku pribatuetara pasatzen baldin baziren esku hil delakoaren jabetzak.

## Kanpo estekak
The Beverly Hillbillies

***The Beverly Hillbillies*** (euskaraz *Beverlyko Menditarrak*) AEBtako umorezko telesaila bat izan zen. 1962ko irailaren 26tik 1971ko martxoaren 23rarte CBS katean aireratu zen, Buddy Ebsen, Irene Ryan, Donna Douglas eta Max Baer, Jr. aktoreek antzeztu zutelarik.

1993an telesaila honetan oinarritutako izenburu berdineko *The Beverly Hillbillies* filma estreinatu zen.

## Argumentua 
Clampettarrak euren lursailetan ezustean petrolio putzua bat topatu duen Arkansaseko menditar familia txiro bat da (hillbilly direlakoak), ondorioz aberatsak bilakatu eta Kaliforniako Beverly Hills auzora lekualdatuko dira. Orain aberatsak direlarik, nahiz eta izaera zintzoko jendea izan, euren menditar portaera eta ohiturak jendaurrean ezkutatzen ez dira batere saiatuko, gutxiago euren bizilagun pinpirinen aurrean, honek nahaste eta ezulertu ugari sortuko dituelarik.

## Aktoreak 
* Buddy Ebsen : Jed Clampett (274 atal)
* Irene Ryan : Daisy Moses
* Donna Douglas : Elly May Clampett (274 atal)
* Max Baer Jr. : Jethro Bodine
* Raymond Bailey : Milburn Drysdale (247 atal)
* Nancy Kulp : Jane Hathaway andereinoa (246 atal)
*  :Margaret Drysdale andrea (55 atal)
* Bea Benaderet : Lehengusu Pearl Bodine (23 épisodes)
* Linda Henning : Jethrine Bodine
* Sharon Tate : Janet Trego
* Frank Wilcox : John Brewster (14 atal)
* Elvia Allman : Elverna Bradshaw
* Larry Pennell : Dash Riprock (10 atal)
* Frank Cady : Sam Drucker (10 atal)
* Mike Minor : Steve Elliott

## Kanpo estekak 
* *The Beverly Hillbillies* telesailaren IMDBko fitxa irakurgai
Dr. Strangelove

**Dr. Strangelove or: How I Learned to Stop Worrying and Love the Bomb** edo **Dr. Strangelove** (euskaraz *Strangelove edota: nola ikasi nuen ez kezkatzen eta bonba maitatzen* edo *Strangelove doktorea*) 1964ko Stanley Kubrick estatubatuar zinema zuzendari, gidoigile eta ekoizlearen komedia filma da, Peter George idazlearen *Red Alert* eleberrian oinarritua. Bertan, Peter Sellers, George C. Scott, Sterling Hayden, Keenan Wynn eta Slim Pickens aktoreek antzeztu zuten.

Garai horretako film asko bezala, zuri-beltzean filmatua da eta eszena ugari umore beltzez beteriko pasarte askoren lekukoak dira. Gerra Hotzan girotuta dago. Peter Sellers aktore eta umoristak hiru paper antzeztu zituen.

Lau Oscar Sarietarako izendapenak jaso zituen, nahiz eta bat bera ere irabazi ez izan. Aldiz, BAFTA sarietarako zazpi izendapen jaso eta hiru irabazi zituen.

## Argumentua 
Komunistak AEBez jabetzen ari direla konbentzituta, Jack D. Ripper (Sterling Hayden) estatubatuar jeneralak eroaldian Sobietar Batasunaren aurkako eraso nuklear bat agindu du. Haren laguntzaile Mandrake kapitainak (Peter Sellers) erasoa saihesteko konponbidea lortzen saiatu behar du. Bitartean, Merkin Muffley AEBetako presidentea (Peter Sellers) Moskurekin harremanetan jarri eta sobietarrak erasoaldia hanka sartze inozo bat besterik ez dela izan konbentzitzen saiatu da, eta Strangelove doktoreak (Peter Sellers), presidentearen laguntzaile eta zientzialari nazi ohia,  "Azken Epaiaren Makina" dela baieztatu du, hain zuzen ere, gizateria osoa betirako suntsi dezakeen erasoaldi nuklearren aurkako sobietar defentsa-gailua.

## Aktoreak 
* Peter Sellers: Lionel Mandrake kapitaina / Merkin Muffley presidentea / Strangelove doktorea
* George C. Scott: Buck Turgidson jenerala
* Sterling Hayden: Jack D. Ripper jenerala
* Keenan Wynn: "Bat" Guano kolonela
* Slim Pickens: T. J. Kong maiorra
* Peter Bull: Alexei de Sadeski sobietar enbaxadorea
* James Earl Jones: Lothar Zogg tenientea
* Tracy Reed: Scott andereinoa
* Shane Rimmer: "Ace" Owens kapitaina

## Kanpo estekak 
* *Dr. Strangelove* filmaren IMDBko fitxa irakurgai
The Blues Brothers (filma)

**The Blues Brothers** 1980ko John Landis estatubatuar zinema zuzendariaren musikal-komedia bat da. Saturday Night Live telebista saioan John Belushi eta Dan Aykroyd aktore eta umoristek "Joliet" Jake Blues eta Elwood Blues anaiak antzeztu ohi zituzten umorezko antzezpen edo esketxetan oinarritua dago, horietatik The Blues Brothers musika talde ospetsua sortu zelarik.

Filma Chicago hirian girotua dago eta bertan James Brown, Cab Calloway, Aretha Franklin, Ray Charles eta John Lee Hooker musikari eta abeslariek protagonistekin batera rhythm and blues eta soul abesti ugari abesten dituzte. Musikatik at, aktore ugarik ere antzeztu zuten, tartean John Candy, Carrie Fisher, Charles Napier eta Henry Gibson.

1998an *Blues Brothers 2000* izeneko jarraipena izan zuen.

## Argumentuak 
Espetxean urte batzuk igaro ondoren, Jake Blues (John Belushi) portaera ona izateagatik askatu egin berri dute. Espetxetik sartu zen janzkera berberarekin atera da: jantzi eta kapela beltzak, eta eguzkitako betaurreko ilunak. Espetxeko atean, modu berdinean jantzirik, bere anai Elwood (Dan Aykroyd) zain du, bi anaiek jaiotetxetzat duten Santa Elena umezurztegia arazo ekonomikoak direla medio itxitxera doala jakinarazten diolarik. Zalantza izpi bakar bat izan gabe, anaiak umezurztegia nola edo hala salbatzeari ekingo diote.

## Aktoreak 
* John Belushi: *Jake "Joliet" Blues*
* Dan Aykroyd: *Elwood Blues*
* James Brown: Cleophus James erreberendoa
* Cab Calloway: Curtis
* Ray Charles: Ray's Musika Bahietxearen jabea
* Aretha Franklin: Murphy andereinoa
* Matt Murphy: *Matt "Gitarra" Murphy*
* Steve Cropper: *Steve "Kolonela" Cropper*
* Donald Dunn: *Donald "Duck" Dunn*
* Murphy Dunne: *Murph*
* Willie Hall: *Willie "Handiegia" Hall*
* Tom Malone: Tom "Hezur" Malone
* Lou Marini: Lou "Urdin" Marini
* Alan Rubin: Fabulous jauna
* Carrie Fisher: *emakume misteriotsua*
* Henry Gibson: *Nazi buruzagia*
* John Candy: *Burton Mercer*
* Paul Reubens: *Chez Paul waiter*
* Steven Spielberg: *Cook County Aholkularitzako bulegoko langilea

## Ikus gainera 
* The Blues Brothers

## Kanpo estekak 
* *The Blues Brothers* filmaren iragarkia ikusgai. Youtube.com 
* *The Blues Brothers'' filmaren IMDBko fitxa irakurgai 
* Filmaren webgunea
Sobera

**Sobera** edo **sobera** hitzek adiera zenbait dituzte:

* *sobera* adizlagunak "*gehiegi*" adierazten du;
* Sobera, pertsonaia zenbaiten abizena,
** Carlos Sobera, aktorea eta telebistako-aurkezlea;
** Robert Sobera, poloniar pertika-jauzilaria.
Sentimendu ozeaniko

Psikologian, **sentimendu ozeanikoa** pertsona batek bere ingurunearekin nahiz unibertso osoarekin bat eginik egotearen sentimendua da, maiz sinesmen erlijiosorik gabe. Sigmund Freudek termino hori erabili zuen bere lan batzuetan eta horri esker zabaldu zen.

## Kanpo estekak
Alfonso Armada

**Alfonso Armada Comyn** (Madril, 1920ko otsailaren 12a - *ib.*, 2013ko abenduaren 1a) Espainiako militarra izan zen, 1981eko otsailaren 23ko estatu kolpean parte hartzeagatik kondenatua.

Espainiako II. Errepublikaren kontrako altxamenduan, 1936an, matxinatuen armadan sartu zen, 16 urte zituela. Madrilen, Andaluzian, Guadalajaran, Teruelen eta Valentzian aritu zen ondorengo Gerra Zibilean. Bigarren Mundu Gerran, Francok komunisten kontra borrokatzeko bidalitako Division Azul deritzonean parte hartu zuen, Leningradoko frontean.

Frankismoaren garaian, Juan Carlos printzearen irakasle militarra izan zen, eta, ondoren, haren aholkulari nabarmenetakoena. Hartara, 17 urtez izan zen Erregearen Etxeko idazkari nagusia, hau da, erregearen laguntzaile nagusia. Nolanahi ere, Adolfo Suárez Espainiako Presidentearekin izandako zenbait talkaren ondorioz, kargu hori utzi zuen.

1981eko otsailaren 23an, Tejero koronelak Madrilgo Kongresua hartu ondoren, Alfonso Armadak bere burua eskaini zuen harekin hitz egiteko eta gatazka horri konponbide negoziatu bat emateko. Elkarrizketa horren ondorioz, Tejero Kongresua uztekoa zen eta Alfonso Armada Espainiako gobernuko burutza jasotzekoa, unitate nazionaleko gobernu bat osatzeko. Tejerok, hala ere, muzin egin zion proposamen horri, PSOEko zenbait gobernuan sartzekoak zirelako. Hala, kolpeak ez zuen arrakastarik izan eta Tejero eta Armada, besteak beste, atzeman zituzten hartan parte hartzea leporatuta.

1983ko apirilaren 22an, Espainiako Auzitegi Gorenak 30 urteko kartzela zigorra ezarri zion Alfonso Armadari estatu kolpe horretan parte hartzeagatik. Nolanahi ere, 1988ko abenduaren 24an, Espainiako Gobernuak indultua eman zion osasun arrazoiak tarteko. 2013ko abenduaren 1ean hil zen, 93 urte zituela.

## Kanpo estekak
Eroankortasun elektriko

**Eroankortasun elektrikoa** edo **konduktibitate elektrikoa** material batek bere baitatik korronte elektrikoa pasatzeko duen gaitasuna eta gaitasun horren neurria da; materiale baten konduktantzia espezifikoa.

**Eroankortasuna** sigma hizki greko xehearekin izendatzen da (**σ**), eta erresistibitate elektrikoaren alderantzizkoa da ( \scriptstyle \sigma = 1/\rho ). Bere unitatea unitatea **S/m** (siemens metroko) da.

## Kanpo estekak
Albaniako futbol kopa

**Albaniako futbol kopa** (albanieraz *Kupa e Shqipërisë*) Albanian jokatzen den kanporaketa sistemadun futbol txapelketa da. 1939an izan zuen lehen ekitaldia eta 1948tik aurrera ia urtero jokatu izan da. KF Tirana (16 kopa), Partizani Tirana (15 kopa) eta Dinamo Tirana (13 kopa) dira txapelketa gehien irabazi dituzten taldeak.

## Palmaresa 
* (luz), luzapenaren ondoren.
* (pen), penalti jaurtiketak.
* ¹ 1939an hiru talde nagusien arteko ligaxka osatu zen. KF Tiranak 6 puntu atera zituen Vllazniak 4 eta Besa Kavajëk 2.

## Garaipenak 
## Ikus, gainera 
* Albaniako futbol liga

## Kanpo estekak
FC Pyunik

**FC Pyunik** (armenieraz Ֆուտբոլային Ակումբ Փյունիկ) Armeniako futbol talde arrakastatsuena da, Erevan hiriburukoa. Armeniako 10 Liga eta 6 Kopa irabazi ditu.

## Historia 
FC Pyunik 1992an sortu zen *Homenetmen* izenarekin eta Albaniako aurreneko ligan txapelduna izan zen Shirak taldearekin puntutan berdinduta. Biak izan ziren txapeldun. 1996an *Pyunik* izena hartu zuen, "Fenix" izenaren armenierazko aldaera da. 2001ean FC Armenikum taldearekin bat egin eta jauzi kualitatiboa eman zuen, hurrengo hamar ligak jarraian irabazteraino. Hainbat urte ligarik irabazi gabe pasa ondoren 2014-15 denboraldia bikaina izan zuen eta Liga, Kopa eta Superkopa irabazi zituen.

## Uniformea 
## Palmaresa 
### Armenian: 30 
* Armeniako Liga (16): 1992, 1995-96, 1996-97, 2001, 2002, 2003, 2004, 2005, 2006, 2007, 2008, 2009, 2010, 2014-15, 2021-22, 2023-24.
* Armeniako Kopa (8): 1995-96, 2002, 2004, 2009, 2010, 2012–13, 2013-14, 2014-15.
* Armeniako Superkopa (9): 1998, 2002, 2004, 2005, 2007, 2008, 2010, 2011, 2015.

## Kanpo estekak 
*  Webgune ofiziala